सोमवार को टीवी शो 'तारक मेहता का उल्टा चश्मा' में डॉक्टर हंसराज हाथी का रोल निभाने वाले एक्टर कवि कुमार आजाद का निधन हो गया. उनकी मौत हार्ट अटैक की वजह से हुई है. उनके निधन पर देशभर के कलाकार और रंगकर्मी दुख जता रहे हैं. तारक मेहता की टीम सदमे में है. जैसे ही उनके निधन की खबर आई शो की शूटिंग कैंसल कर दी गई. शो के लीड एक्टर्स दयाबेन-जेठालाल सदमे में हैं. साथ ही टप्पू ने डॉ. हाथी के लिए इमोशनल पोस्ट शेयर किया है.